pt gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl es gl gl gl gl gl gl zh en sv fr de de gl gl gl gl gl gl es gl gl gl gl gl gl es gl gl ast gl pt gl gl gl gl gl gl pt gl pt en ca gl gl pt
Vieiros: Galiza Hoxe - Sogama, do lixo centralizado á corresponsabilidade do problema
Domingo, 02 de outubro de 2022
UN NOVO MODELO DE RESIDUOS
Adega reabre o debate sobre a descentralización no tratamento de residuos. Fronte ás cinco plantas propostas pola Xunta, propón un plan comarcalizado.
Tags: instalacións política residuos Sogama
Dende hai doce anos, Cerceda centraliza o tratamento de todo o lixo que xestiona a Sociedade Galega de Medio Ambiente (Sogama). O municipio cercedense atópase totalmente desbordado polo lixo que até aló chega. A planta de Morzós (incineradora) non é quen de tratar a meirande parte das 900 mil toneladas de residuos que producen os 274 concellos adheridos á sociedade pública. Por iso, dende hai anos, o macrovertedoiro da Areosa é o único e pouco desexábel destino de boa parte do lixo que chega de todo o país. O propio Consello de Contas no seu informe de 2004 alertaba da insostibilidade deste modelo (ambiental e economicamente). Afirmaba que o futuro pasaba pola descentralización do modelo e pola recuperación do lixo na súa zona de orixe.
A Consellaría de Medio Ambiente xa anunciou hai meses a súa intención de comezar un proceso de descentralización que tería que concluir antes de 2017. O departamento que dirixe Manuel Vázquez prevé ampliar a planta de Nostián (A Coruña), reconverter a de Lousame, crear unha en Carballeda de Avia (O Ribeiro) e dúas plantas de compostaxe no Morrazo e en Lugo. As instalacións que ten Sogama en Cerceda empregaríanse exclusivamente para aqueles residuos que non poden tratarse no seu lugar de orixe.
Adega vén de reabrir este martes o debate. A asociación ecoloxista considera que a Xunta ten que acentuar o proceso de descentralización para tratar en orixe todo o lixo posíbel. Fronte ás cinco grandes plantas espalladas por toda Galiza, Adega considera que é máis racional un modelo de doce puntos de tratamento, cunha vocación máis comarcal.
O modelo proposto por Adega avoga por unha planta por cada unha das sete áreas urbanas de Galiza á que se sumarían outras cinco noutras tantas comarcas do país. Así ás plantas de Nostián e de Lousame sumaríanse outras de compostaxe en Ferrolterra, Deza, Salnés, Vigo, Ourense, O Morrazo, Costa da Morte, A Mariña lucense, Ribeira Sacra e Lugo-Terra Chá. Adega considera que esta é unha proposta de mínimos e que é facilmente asumíbel polo Goberno.
Poden ver aquí a proposta completa de Adega
Os 'herdeiros' da anterior Xunta manteñen voz, voto e prebendas en Sogama
"En Sogama estamos facendo unha planificación que antes non houbo"
Sogama: Crónica dun malgasto
Sogama embolsa plusvalías millonarias por amorear lixo que non trata
Sogama, a difusa fronteira entre o servizo público e o negocio privado
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Moito do lixo que chega a Cerceda remata depositado no macrovertedoiro da Areosa
"Por cada posto de traballo que crea un supermercado, destrúese un e medio" Edición xeral
"Saneamento eficaz si, macrodepuradora non" GZ-Sete
A Xunta desvelará onde quere construír a segunda incineradora de lixo despois das municipais Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto